Die Goue koningvis (Gnathanodon speciosus) is 'n vis wat aan die ooskus van Suid-Afrika voorkom vanaf Durban noordwaarts. In Engels staan die vis as die Golden Kingfish bekend. Die goue koningvis is 'n stewige vis waarvan die kleur verander namate hy groter word. Wanneer hulle klein is, is hul kleur heldergeel, wat later verander om 'n soort silwer skynsel te verkry. Die volwassenes is silwer-goud op die sye en die pens is geel. Daar is vertikale strepe op die sye en die vinne is gelerig terwyl die anale vin byna goud van kleur is. Alhoewel enkele visse van 10 kg reeds gevang is weeg die gemiddelde vis tussen 0.5 en 5 kg. Die goue koningvis kom veral by riwwe voor. Die vis kan sy mond vorentoe verleng om 'n tuit te vorm wat besonder voordelig is wanneer van die bodem of van riwwe af gevoed word. Hulle vreet krappies, wurms, klein vissies en enige ander diertjies wat op die bodem rondbeweeg. Dit is 'n goeie eetvis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Top Angling Fishes of Southern Africa.